**Saab 37 Viggen** (suom. *Salama*) on ruotsalaisen SAABin valmistama yksipaikkainen monitoimihävittäjä, joka oli Ruotsin ilmavoimien palveluskäytössä vuodesta 1971 vuoteen 2005. Sitä valmistettiin viitenä tyyppinä yhteensä 329 kappaletta, joista kymmenen oli kaksipaikkaisia koulutuskoneita. Viggenin suorituskykyä ja aseistusta päivitettiin useita kertoja. Ruotsi on tämän konetyypin ainut käyttäjämaa.

Käytöstä poistettuja Viggeneitä on romutettu Ängelholmissa vuodesta 1993.

Ensimmäinen prototyyppi lensi vuonna 1967 ja Ruotsin ilmavoimien viimeinen Viggen-lento tapahtui 25. marraskuuta 2005.

Viggen suunniteltiin nousemaan ja laskeutumaan myös lyhyille kiitoteille, jotta se voisi operoida normaalien lentokenttien lisäksi myös maantietukikohdista, eli normaaleille teille tehdyiltä levennetyiltä suorilta. Tätä varten Viggenissä oli muun muassa mahdollisuus suihkuvirtauksen kääntämiseen eteenpäin koneen jarruttamiseksi moottorilla. Sitä kutsutaan *reverssi*ksi.

Viggenin kehitykseen vaikutti Ruotsin 1960 Yhdysvalloilta saama turvallisuustakuu. Neuvostoliiton Itämeren laivaston mahdollista sukellusveneiden vastaista toimintaa varten tarvittiin Viggenin kaltainen hävittäjä estämään se. Tätä varten Viggenin kehitystyöhön saatiin merkittävässä määrin teknologiaa Yhdysvalloista.

Koneen siipimuoto oli kaksoisdelta, kuten J-35 *Draken*issa. Siipimuotoilu oli sikäli mullistavaa laatua, että koneessa oli ns. Canard-siipirakenne. Tämä tarkoittaa korkeusperäsimen ja siiven käänteistä järjestystä. Myös Ruotsin uusin monikäyttöinen torjuntahävittäjä, JAS-39 *Gripen* on Canard-siipinen.

Tekniikka
---------

Viggen oli yksi ensimmäisiä hävittäjiä, joissa oli mikropiirillä toimiva tietokone, CK37 (ruots. *centralkalkylator 37*). Tietokoneen tehtävänä oli avustaa lentäjää navigoinnissa ja muissa tehtävissä.

Aseistus
--------

* AJ 37: Kaksi Saab Rb05 ohjusta tai kaksi Saab Rb04 ohjusta tai neljä Maverick tai neljä Sidewinder ohjusta tai neljä 135 mm rakettimakasiinia tai kuusitoista 120 kg pommia tai kaksi Aden 30m m tykkiä. Kaksi Rb15, neljä DWS39
* JA 37: Yksi Oerlikon KCA 30 mm tykki, 150 ammusta; kaksi BAE Skyflash tai kuusi AIM-9 Sidewinder ohjusta tai neljä 135 mm rakettimakasiinia.
* JA 37 D: Yksi Oerlikon KCA 30 mm tykki, 150 ammusta; kaksi AIM-9 Sidewinder ohjusta ja neljä AIM-120 AMRAAM

Versiot
-------

Viggenin tärkeimmät versiot:

* AJ 37 Rynnäkköversio.
* JA 37 Hävittäjäversio.
* Sk 37 Koulutusversio.
* SF 37 Tiedusteluversio.
* SH 37 Meritiedusteluversio.

Lähteet
-------

* Berger, Rolf: *Maailman lentokoneet*, s. 234. Suomentanut Väisänen, Hannu. Hämeenlinna: Karisto Oy, 2010. ISBN 978-951-23-5212-8. (suomeksi)
* Hallen Hävittäjäsivut/Saab JA-37 Viggen (Arkistoitu – Internet Archive) (suomeksi)

### Viitteet

1. ↑   (Arkistoitu – Internet Archive) Viitattu 15.8.2018.
2. ↑  Berger, Rolf: *Maailman lentokoneet*, s. 234. Suomentanut Väisänen, Hannu. Hämeenlinna: Karisto Oy, 2010. ISBN 978-951-23-5212-8. (suomeksi)
3. ↑  Central Computer for aircraft Saab 37, Viggen Saab. Viitattu 27.1.2017.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Saab 37 Viggen**.
* Air Vectors: The SAAB 37 Viggen (englanniksi)
* Viggen-sivu (englanniksi)
* Totalförsvarets forskningsinstitut/Framsyn Magazine:  Secret nuclear submarines guaranteed Swedish security, 1/2005
* CK37 Ruotsinkielissä Wikipediassa (ruotsiksi)

* Saab 37 Viggen BALTOPS '85 lentoharjoituksissa 1.1.1985Saab 37 Viggen BALTOPS '85 lentoharjoituksissa 1.1.1985
* Saab 37 Viggenin punainen erikoisversio  Flygvapenmuseumissa (2005)Saab 37 Viggenin punainen erikoisversio Flygvapenmuseumissa (2005)
* CK37CK37